**ATJAUNOJAMO ENERGORESURSU IZMANTOŠANA RŪPNIECĪBĀ**

**eNERĢIJAS UZKRĀŠANAS TEHNOLOĢIJAS UN RISINĀJUMI**

individuālās tikšanās

05.06.2019

aicinām pieteikties uz sarunām ar sekojošiem sadarbībā ieinteresētiem vācu uzņēmumiem

**Classen Apparatebau Wiesloch** **(CAW)**

([www.caw-wiesloch.de](http://www.caw-wiesloch.de))

Uzņēmums ir viens no vadošajiem augstas temperatūras industriālo apkures un degļu sistēmu ražotājiem pasaulē. Tehnoloģija balstās uz organisko siltumnesēju (termisko eļļu) izmantošanu. Uzņēmums piedāvā decentralizētas enerģijas ražošanas iekārtas (izmantojot ORC tehnoloģiju), siltuma izplūdes gāzu attīrīšanas iekārtas un ražošanas atkritumu sadedzināšanas iekārtas. Piedāvājumā ir standarta un nestandarta risinājumi, komplektējošās detaļas, gatavas ražotnes. Līdzās tam uzņēmums piedāvā konsultācijas, apmācības un servisa pakalpojumus.

Uzņēmums vēlas sadarboties ar ķīmijas, pārtikas (maizes un eļļu ražotājiem), kokapstrādes, plastmasas rūpniecības uzņēmumiem un elektroenerģijas ražotājiem, kā arī ar industriālo apkures iekārtu projektētājiem, ražotājiem un piegādātājiem. Tāpat uzņēmums vēlās atrast partneri servisa un apkopes pakalpojumu nodrošināšanai un nodibināt kontaktus ar konsultantiem.

**Enspar Biogas GmbH**

([www.biogas-nord.de](http://www.biogas-nord.de))

Uzņēmums ražo individuāli projektētas notekūdeņu attīrīšanas iekārtas un iekārtas no organiskajiem atkritumiem iegūtas biogāzes koģenerācijas stacijām ar risinājumiem saražotās elektrības un siltuma uzkrāšanai. Līdztekus pilnībā nokomplektētām iekārtām uzņēmums piedāvā arī atsevišķas modulāras komponentes organisko atkritumu pārstrādei. Līdztekus konsultācijām, projektu izstrādei 3D formātā, tiek nodrošināta iekārtu piegāde un uzstādīšana, kā arī to apkope un serviss.

Uzņēmums vēlas sadarboties ar pārtikas produktu ražotājiem (alus, sulu, saldumu ražotājiem, kautuvēm, utml.), notekūdeņu attīrīšanas, lauksaimniecības un pašvaldību uzņēmumiem, kā arī ar arhitektu un inženiertehniskajiem birojiem, finanšu institūcijām. Tāpat uzņēmums vēlas sadarboties ar biogāzes iekārtu ražotājiem, lai pārbūvētu un revitalizētu jau esošās iekārtas.

**nrg4. You GmbH**

([www.nrg4.com](file:///%5C%5Cahkrgasrv%5CAHK_Fail%5CProjekte%5CAHK_Geschaeftsreisen%5C2019%5CEE%5Cwww.nrg4.com))

Uzņēmums piedāvā brīvi pielāgojamus inovatīvus risinājumus enerģijas ieguvei un uzkrāšanai no saules, vēja un hidroenerģijas, t.sk. risinājumus elektro auto uzlādei. Uzņēmums ir specializējies nestandarta inženiertehnisko risinājumu un produktu izstrādē, sertifikācijā, ražošanā un virzīšanā tirgū. Sortimentā ir gan produkti rūpnieciskajiem ražotājiem, gan arī mājsaimniecībām.

Uzņēmums vēlas sadarboties ar rūpniecības (metālapstrāde, industriālā montāža, liela izmēra metāla detaļu, mastu ražotājiem), būvniecības, enerģētikas uzņēmumiem, kā arī ar iekārtu piegādātājiem un tirgotājiem. Līdztekus tam uzņēmums vēlas sadarboties ar projektu attīstītājiem, ekspertiem, konsultāciju birojiem, kas specializējušies energoefektivitātes jomā, kā arī ar atjaunojamo energoresursu asociācijām un valsts atbildīgo institūciju pārstāvjiem.

**Renew-Sources GmbH**

([www.renew-sources.de](file:///%5C%5Cahkrgasrv%5CAHK_Fail%5CProjekte%5CAHK_Geschaeftsreisen%5C2019%5CEE%5Cwww.renew-sources.de))

Uzņēmums ir inženieru konsultāciju birojs, kas specializējies biogāzes projektu izstrādē un optimizācijā. Uzņēmums piedāvā risinājumus efektīvai izejvielu un organisko katalizatoru izmantošanai ražošanas procesā, kā arī nodrošinājumu efektīvai fermentācijas atlikumu pārstrādes tehnoloģiju darbībai, tādejādi panākot augstu biogāzes iekārtas darbības efektivitāti.

Uzņēmums vēlas sadarboties ar biogāzes ražotājiem, kuri vēlas optimizēt enerģijas ražošanas procesu un paaugstināt ražošanas iekārtu efektivitāti, kā arī ar projektu attīstītājiem, organisko piedevu tirgotājiem, piegādātājiem biogāzes staciju darbības nodrošināšanai, nozares asociācijām.

**Weber Entec GmbH & Co. KG**

([www.weber-entec.com](file:///%5C%5Cahkrgasrv%5CAHK_Fail%5CProjekte%5CAHK_Geschaeftsreisen%5C2019%5CEE%5Cwww.weber-entec.com))

Uzņēmums ir vadošais ultraskaņas reaktoru ražotājs tirgū. Tas piedāvā ar ultraskaņas dezintegrācijas sistēmu aprīkotas biogāzes un notekūdeņu dūņu apstrādes iekārtas, tādejādi nodrošinot augstāku iekārtas ražīgumu un efektīvāku substrāta pārstrādes procesu. Uzņēmums piedāvā pilnu pakalpojumu spektru, sākot ar konsultācijām līdz iekārtu izgatavošanai, piegādei un uzstādīšanai, kā arī nodrošina servisu un apkopi ekspluatācijas laikā.

Uzņēmums vēlas sadarboties ar ūdenssaimniecību un notekūdeņu attīrīšanas uzņēmumiem, biogāzes ražotājiem, iekārtu piegādātājiem un tirgotājiem, kā arī ar tehniskās apkopes un servisa pakalpojumu sniedzējiem.